ming030890/wiki-yue-high-quality huggingface dataset:
莎孚

莎孚（古希臘文：Σαπφώ）係前7世紀古希臘女詩人，喺列斯伏斯島生活。佢係女同性戀者，後世西方語言都用佢家鄉列斯伏斯島嚟稱呼女同性戀者（譬如英文lesbian）。
莎拉·赫加齊

莎拉·赫加齊（سارة حجازي‎，英文：Sarah Hegazi；1989年—2020年6月13號），係埃及知名LGBT鬥士。
2017年開羅音樂會，莎拉同好友揮舞彩虹旗被警方逮捕，監禁期間被虐待。佢獲釋後獲得加拿大嘅庇護而去加拿大，2020年6月13號因憂鬱症同創傷自殺身亡。
葉格依舍恰連茨

葉格依舍恰連茨（亞美尼亞文：Եղիշե Չարենց；1897年3月13號—1937年11月27號）係亞美尼亞詩人，寫嘅作品主要圍繞住第一次世界大戰、社會主義革命噉。
葉文輝

葉文輝（英文：Barry Ip，1974年6月5號—），綽號啤梨，係香港廣播節目主持同歌手，1995年參加香港有線電視YMC台全能VJ大賽後加入新城電台而入行。
葉昇瓚

葉昇瓚（Daniel Ip Sing Tsan，1983年12月18號—）曾任國泰航空空中服務員、無綫新聞台同無綫互動新聞台主播、now新聞台同now財經台主播同職財經公關經理。而家任職保險同財富管理經理。
葉映均

葉映均係香港親中派政治人物兼道教界人士。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會宗教界委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會宗教界委員。
葉曉文

葉曉文（Human Ip，1982年—），香港自然書寫作家。嶺南大學中文系畢業，之後入咗出版行業，喺刊物同教科書畫插畫。
2005年，第32屆青年文學獎，攞咗青年文學獎小說公開組冠軍。
佢講過自己細細個就對自然山林有興趣，對佢揀咗寫件自然書寫嘅道路好大影響，亦係自由創作者，間唔中做下「畫師」同「寫作人」。佢嘅繪畫同文字作品成日出現喺報章及雜誌。佢熱愛自然郊野，受《綠野仙師》啟發，用自然書寫推廣對自然環境嘅關注。
佢講過《尋花：香港原生植物手札》係佢嘅代表作，圖文結合成具風格嘅圖文集嚟呈現自然山林，因為佢細個嘅興趣就係寫作同繪畫。
葉柳青

葉柳青係香港親中派政治人物兼勞工界人士。

選舉經歷
喺2021年9月，佢成為香港特别行政區選舉委員會勞工界委員。
葉暐

葉暐（粵拼：jip6 wai2；英文：Adam Ip，1980年4月16號—）係香港無綫電視前演員，喺無綫電視藝員訓練班第14期藝員訓練班畢業，同期同學有馬國明、吳卓羲、黃子恆等人。出演過好多套無綫劇集，早期多飾演茄哩啡同閒角角色。喺2007年同2009年播出嘅無綫電視劇集《十兄弟》同《大冬瓜》等飾演重要配角，2013年參演過歌唱選秀節目星夢傳奇。2017年8月離開無綫電視。
葉月繪理乃

葉月繪理乃，係日本嘅一個女藝人同埋配音員。
葉月里緒菜

葉月里緒菜 ，係日本嘅一個女演員。

拍過嘅作品一覽
呢個表唔完整，歡迎加料。
薩摩國

薩摩國係古代日本嘅一個令制國，屬西海道地區，位置約莫係家下鹿兒島縣西部。
薩摩藩

薩摩藩（粵拼：saat3 mo1 faan4；日文：薩摩藩(Satsumahan)），正名鹿兒島藩（luk2 ji4 dou2 faan4；日文：鹿児島藩(Kagoshimahan)），係日本江戶時代嘅藩，喺九州西南部，包括而家嘅鹿兒島縣、宮崎縣西南部同奄美群島。佢嘅領地包括薩摩國、大隅國同一部份日向國屬地，重干涉到琉球群島嘅琉球國。
薩摩麟屬

薩摩麟屬（學名：Samotherium）係偶蹄目長頸鹿科嘅其中一個屬。
薩智生

薩智生，MH，香港親中陣營政治人、香港中華回教博愛社前任主席。2022年9月4號死咗，終年88歲。

選舉經歷
喺2016年，佢成為香港特别行政區選舉委員會宗教界委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會宗教界委員。之後佢喺李家超無提政綱嘅情況下，有份提名李家超參與2022年香港行政長官選舉。
薩格勒布戴拿模

薩格勒布戴拿模（英文：GNK Dinamo Zagreb）係克羅地亞薩格勒布一間職業足球球會，依家踢緊克羅地亞甲組足球聯賽。
薩摩川內

薩摩川內係日本鹿兒島縣一市，人口有10萬。
薩摩郡

薩摩郡（日文：薩摩郡／さつまぐん Satsuma gun */?）係日本鹿兒島縣嘅一個郡。
薩格勒布

薩格勒布（克羅地亞文：Zagreb）係克羅地亞首都,1094年建城，2021年人口大約77萬。

料
薩格勒布面積641.29平方公里。2001年官方公佈人口係779,145，九成以上居民係克羅地亞裔人。
胡文虎

胡文虎（英文：Aw Boon Haw，1883年12月—1954年9月4號），係星加坡同香港生意人，主要涉足藥業同報業，係虎標同《星洲日報》、《星島日報》嘅創辦人。佢係英屬印度仰光出世、祖籍福建永定嘅客家人。
胡明峰

胡明峰，香港親中派政治人物兼勞工界人士。

選舉經歷
喺2021年9月，佢成為香港特别行政區選舉委員會勞工界委員。之後佢喺李家超無提政綱嘅情況下，有份提名李家超參與2022年香港行政長官選舉。
胡振中

胡振中樞機（英文：Cardinal John Wu Cheng-chung，1925年3月26號—2002年9月23號）係羅馬天主教會樞機，天主教香港教區主教。
胡斯

胡斯（Jan Hus，1372年—1415年7月6號）係捷克神學、哲學家，亦係宗教改革其中一個先驅運動胡斯主義（Hussitism）嘅創始人，結果畀天主教會處死。佢被視為繼威克里夫（Wycliffe）後第二位基督教改教家。
胡明添

胡明添，香港親中派政治人，香港再出發大聯盟發起人之一。
胡懷中

胡懷中，香港親中派政治人，香港再出發大聯盟發起人之一。
胡文新

胡文新，JP（Thomas Jefferson Wu，1972年9月—），廣東花縣人，係香港建制陣營（商界親中派）政治人、生意人，曾經係合和實業同合和公路基建集團執行副主席同董事總經理。佢係胡應湘大仔。

選舉經歷
喺2021年9月，佢成為香港特别行政區選舉委員會酒店界當然委員。之後佢喺李家超無提政綱嘅情況下，有份提名李家超參與2022年香港行政長官選舉。
美麗島系

美麗島系係已經解散咗嘅一個政治派別，屬於民進黨嘅一個派系。
美麗新香港

美麗新香港係對香港嘅一個形容詞，最先喺2021年由時任香港行政長官林鄭月娥提出，作為佢對香港嘅願景，佢喺一個記者會入面解釋，係指準確全面貫徹「一國兩制」之下，以「一國」為本，但善用國家畀嘅「兩制」嘅香港；經濟高度開放嘅香港；維護市民應有、依法享有嘅權益同自由嘅香港。由於呢個詞睇落似反烏托邦作品《美麗新世界》，網上世界亦會用「美麗新香港」呢個詞作反諷，揶揄香港變成《美麗新世界》入面嘅「烏托邦」。

同名作品
《美麗新香港》亦係一首粵語流行歌嘅名，由組合My Little Airport主唱，2014年推出，亦係電影《金雞SSS》嘅主題曲。
美麗拳王

《美麗拳王》係套泰國電影，喺2004年上畫。
美麗新世界

《美麗新世界》（Brave New World）係英國作家阿道斯赫胥黎創作嘅反烏托邦小說，1932年發表，背景設定喺2540年嘅倫敦。佢同《一九八四》、《我哋》並列做「三大反烏托邦小說」。
美麗有毒

《美麗有毒》（The Beguiled）係一部2017年嘅美國劇情電影，由蘇菲亞哥普拉編劇同執導，改編Thomas P. Cullinan嘅同名小說《The Beguiled》（最初出版叫《A Painted Devil》）。主演係哥連費路、妮歌潔曼、姬絲汀登絲、艾麗芬寧。1971年上映嘅電影《獨行俠勇闖美人關》都係改編Thomas P. Cullinan嘅小說，呢一年都係哥普拉出世嘅年份。
美麗島事件

美麗島事件（又叫高雄事件、高雄暴力事件叛亂案）係發生喺1979年12月10號台灣，美麗島雜誌社喺高雄舉行咗一次爭取民主示威遊行，有二萬幾人喺度慶祝聯合國發表「世界人權宣言」卅一週年紀念會，最後演變成警民對峙，政府出動鎮暴部隊、鎮暴車同催淚彈對付集會嘅人。呢次事件，對而家台灣政治發展有深遠影響。

背景
戰後，國共鬥爭激烈化，中華民國政府退守台灣，成為台灣政權。
1949年中華民國政府喺台灣落定腳之後，國民黨長期一黨專政，針對共產黨統戰手段，國民黨政府實施好多嚴厲手段限制人民喺言論、集會、結社嘅自由，又實施戒嚴、黨禁，即係話人民無組織政黨嘅自由。
喺戒嚴令之下，好多人畀政府亂咁捉去坐監，重有啲畀人判咗死刑，唔少都係冤枉錯判。政府因為逼得啲人民太緊，民間開始興起好多反對勢力，呢啲反對勢力叫做「黨外」，即係國民黨以外。
呢啲黨外人仕爭取人權保障、司法獨立同反對戒嚴、爭取集會同結社自由，呢個時期好多人以創辦雜誌嚟做小眾媒體發表意見，1950年代出版嘅《自由中國》係嗰陣時爭取言論自由嘅代表。1960年《自由中國》組織咗一個叫「中國民主黨」嘅政黨，但畀政府取締，而《自由中國》亦都停刊。
一路到1970年，好多爭取言論自由同民主嘅新興黨外勢力出現，其中以《臺灣政論》、《八十年代》、《美麗島》呢三本雜誌最有代表性，而政府亦成日針對呢幾本雜誌，得閒無事就會查禁吓、打壓吓咁。結果民間黨外勢力對開放黨禁、報禁同廢除戒嚴嘅要求越嚟越激烈，就喺咁嘅背景之下，終於觸發美麗島事件。

經過
「黨外」人士黃信介喺1979年創辦《美麗島雜誌》，9月8號喺中泰賓館舉行慶祝創刊，國民黨嘅人發起「疾風行動」，聚埋大班人包圍中泰賓館，最後演變成衝突。之後《美麗島雜誌》一路唔理喺邊設分社同服務處，疾風行動嘅人都會話自己係「反共義士」走去搗亂，黃信介屋企重試過畀人放火。
不過由於《美麗島雜誌》係唔同地方設嘅服務處令佢哋喺民間聚咗好多支持者，重令到美麗島雜誌社成為黨外運動嘅指揮中心，所以親政權嘅人就專針對美麗島係咁挑釁同刺激，令到兩班人關係好僵。
於是，《美麗島雜誌》就決定喺1979年12月10號國際人權日，喺高雄舉行「人權大會」同示威遊行。
嗰日有成二萬幾人參加集會，點知國民黨政府話係叛亂，出動鎮暴部隊、鎮暴車同催淚彈圍剿集會人仕。
政府暴力鎮壓之後，好多黨外運動主力嘅人都畀政府拉晒，黨外運動一時間可以話停晒。

影響
美麗島事件之後，黨外運動可以話無晒，但原本一啲溫和派嘅黨外人士，開始承接黨外運動，變成黨外運動主力。另外，美麗島事件入面畀人拉咗去坐監啲黨外人士嘅家屬，好似姚嘉文老婆周清玉、張俊宏老婆許榮淑，亦成為黨外運動嘅中堅，形成新興嘅黨外勢力。
而喺審判美麗島事件入面畀人拉咗嘅黨外人士度，有一批幫黨外人士辯護嘅律師，亦成為新興嘅黨外勢力之一，呢批人有江鵬堅、陳水扁、蘇貞昌、謝長廷、張俊雄。
呢件事亦令有一批學生同青年，開始關心政治，好似作家林雙不、宋澤萊，亦係新興嘅黨外勢力。

民主進步黨成立
黨外人士一直以「黨外選舉後援團」、「黨外中央後援會」呢類組織活動，但始終唔係正式政黨，原因係喺黨禁之下，人民無組黨自由，雖然台灣嗰陣時除咗國民黨，重有民社黨、青年黨，但呢啲黨其實都係幫國民黨做教育工作，根本有等如無。
自從1979年12月爆發美麗島事件之後，黨外運動受到好大打擊。一直等到1986年，新興嘅黨外勢力組成嘅「公政會（全名：黨外公職人員公共政策研討會）」喺唔同地方成立分會，民間亦對組織政黨嘅要求越來越大，於是有班人就唔理黨禁，喺9月28號成立「民主進步黨（簡稱民進黨）」。喺十一月召開第一次全國代表大會，選咗江鵬堅做第一任黨主席。
雖然政府重未解除黨禁，不過喺經過美麗島事件同之後好多新興嘅黨外運動，加上民國政府已經放棄咗軍事滅共觀念，改為民主統一中國，所以民進黨成立嗰陣，政府都由得佢。終於政府喺1987年開放黨禁，而喺開放黨禁之後，新政黨一路係咁成立，到1991年已經有68個登記咗嘅政黨，而民進黨喺咁多政黨之中，一路到而家都係國民黨之外台灣最大政黨之一。
美麗島站

美麗島站係高雄捷運紅線、橘線嘅一個車站。
美麗戰場

《美麗戰場》（英文：The War of Beauties），係香港電視廣播有限公司拍攝製作嘅時裝電視劇，由陳瀅同陳山聰領銜主演，並由朱晨麗、劉佩玥、蔣家旻、方力申、陳曉華、姜大衛、丁子朗、何依婷、林盛斌同張馳豪聯合演出。編審、導演同監製都係葉念琛。呢套劇係葉念琛第一部拍嘅電視劇，亦都係無綫55周年嘅台慶劇之一。
呢套劇2022年5月尾開拍，8月中殺青，10月3號首播，由開拍到首播唔夠半年。

故仔大綱
鍾家寶（陳瀅飾）、林小美（陳曉華飾）、李靜兒（劉佩玥飾）三個姊妹情深，畢業後因為唔同原因而各散東西。家寶被小美私底下提名參加雜誌嘅校花選舉，最終脫穎而出後被金牌經理人王一言（陳山聰飾）睇中；一言鼓勵家寶參選香港小姐，但被同屆佳麗兼繼妹鍾家琪（蔣家旻飾）陷害……家寶之後成功入到娛樂圈呢個「戰場」，仲識到富二代龐振宇（方力申飾）。佢哋結婚之後，家寶入到另一個豪門「戰場」，仲同兩個姊妹漸行漸遠，令佢哋互相走遠嘅，究竟係妒忌、尊嚴、財勢，定係其他？

劇集質素爭議
由於《美麗戰場》係台慶劇，加上係葉念琛首次嘅電視劇作品，所以呢套劇一開始被傳媒提及嘅時候，就已經收到唔少關注。不過，不論係中國定係香港嘅網民，都有對呢套劇作出唔少批評，主要係針對部分演員演技浮誇、劇情老土狗血、同埋結局爛尾嘅問題。喺中國影評網站豆瓣，《美麗戰場》得到嘅分數只有4.8分，甚至有網民形容佢係「史上最差TVB劇」。
演技問題方面，唔少香港網民一面倒大彈陳瀅嘅演技，指佢唔自然嘅演技係劇集最大敗筆，高八度聲綫講對白太過火，角色同佢嘅外表唔合襯，同時表情亦非常浮誇。呢啲評語，亦有啲內地網民認同，批評陳瀅集集瞪眼，瞪到自己訓覺都發惡夢。不過，陳瀅回應網民批評嗰陣，亦有話自己會虛心接受，仲話儲起自己瞪眼嘅劇照嚟做貼圖。
另外，劇情亦被指老土兼狗血，而針對爛尾嘅問題，喺大結局播出前一日，葉念琛受訪時話劇入面鍾家琪將會復仇，所有謎團將會解開。，但係大結局嘅時候，成件事落差甚大，從唐昕忽然搭上龐國棟、到龐振宇突然失蹤、鍾家琪喺在最後一刻突然出現，隨即結束等，都令觀眾甚至係演員一頭看得不明所以，引起網民批評。女主角陳瀅亦表示，佢雖然是女主角，但就係最唔了解故事嘅人。而方力申就表示佢拍咗幾個版本，但最終導演無用。葉念琛回應嘅時候就話，以前好多劇集都係開放式結局，最重要係讓觀眾對結局上心同埋引起討論。而當被問到係咪為續集鋪路嘅時候，佢明言有考慮。不過，對於開拍續集嘅提議，由於爛尾同埋演員演技浮誇嘅問題，好多網民嘅反應都偏向負面。
美麗新世界 2070

美麗新世界 2070（英文：Anno 2070）係 2011 年出嘅一隻城市建造遊戲。

情節
個故仔設喺 2070 年嘅未來世界，講全球暖化搞到北極嘅冰溶晒，令到海平面大幅上升，好多城市都畀水淹沒咗；玩家要負責喺新嘅島嶼（曾經係高地）建立新嘅城市。
第10屆巴基斯坦下議院選舉

呢篇文 嘅標題——《第10屆巴基斯坦下議院選舉》係暫時嘅名，可能係原創或錯譯或有得拗。 請注意：而家用緊嘅名未必啱嗮。應該喺討論頁講清楚，等達成共識之後再考慮搬定唔搬。
第10屆巴基斯坦下議院選舉

選前米爾汗·哈薩·霍索獨立人士
選後納瓦茲·謝里夫巴基斯坦穆斯林聯盟（謝里夫派）
第10屆巴基斯坦下議院選舉喺2013年5月11號舉行。呢次選舉除咗選出巴基斯坦下議院嘅全部議席外，重選埋旁遮普省、信德省、俾路支省、開伯爾－普赫圖赫瓦省四個省議會同聯邦直轄部落區、伊斯蘭堡兩個地方嘅議會。
呢次選舉係巴基斯坦第一次有政府做晒五年任期之後再舉行嘅選舉。
選舉委員會公佈，有大約六成巴基斯坦人投咗票，即係約八千六百萬人。
喺呢次選舉，穆斯林聯盟攞到壓倒性多數席位贏出，納瓦茲·謝里夫第三次出任總理。
第10屆日本參議院議員通常選舉

第10屆日本參議院議員通常選舉喺1974年7月7號舉行。

內閣
第2次田中內閣。

選舉舉行
1974年7月7號。

選舉人數
130人。
地方選區：76人。
全國選區：54人。

選舉制度
地方選區
小選區制
兩人選區：26人。
中選區制
四人選區：15人。
六人選區：4人。
八人選區：2人。
全國選區
複數選區制：54人。
唔記名投票
選舉資格：夠廿歲嘅男女先可以投票。
選民人數：75,356,068人。
地方選區：36,451,277人。
全國選區：38,904,791人。

其他
候選人：349人。
地方選區：237人。
全國選區：112人。

投票率
地方選區：73.20%（投票人數55,163,900人）。
全國選區：73.20%（投票人數55,157,535人）。

第一次參選就贏咗
有「※」曾經係眾議院議員。
自由民主黨
青井政美
安孫子藤吉
有田一壽
石破二朗
絲山英太郎
井上吉夫
岩男穎一
遠藤要
岡田廣
上條勝久
龜井久興
神田博※
齋藤榮三郎
阪野重信
佐藤信二
山東昭子
高橋譽富
戶塚進也
永野厳雄
中村太郎
夏目忠雄
秦野章
鳩山威一郎
福岡日出麿
藤川一秋
宮田輝
最上進
望月邦夫
山口淑子
吉田實※
亙四郎※
森下泰（任期得三年）
日本社會黨
青木薪次
赤桐操
案納勝
大塚喬
粕穀照美
片山甚市
久保亙
栗原俊夫※
小山一平
志苫裕
対馬孝且
寺田熊雄
野口忠夫※
野田哲
秦豐
濱本萬三
目黑今朝次郎
森下昭司
矢田部理
公明黨
相澤武彥※
太田淳夫
桑名義治※
矢原秀男
日本共產黨
上田耕一郎
神穀信之助
小巻敏雄
立木洋
內藤功
橋本敦
安武洋子
山中鬱子
近藤忠孝（任期得三年）
民社黨
柄穀道一
三治重信
和田春生※
茨城縣興農政治連盟
岩上妙子
獨立人士
大島友治
コロムビア・トップ
福間知之
第10屆日本眾議院議員總選舉

第10屆日本眾議院議員總選舉喺1908年5月15號舉行。
選舉爭議之一係日俄戰爭發生，政府要加成倍稅。

內閣
第1次西園寺公望內閣。

解散
做滿晒任期
1908年3月1號。

選舉舉行
1908年5月15號。

選舉人數
379人。

選舉制度
複數選區制。
選舉資格：夠廿五歲同埋每年畀10円以上嘅稅嘅男性先可以投票。
選民人數：1,590,045。

贏出名單
立憲政友會 憲政本黨 大同倶樂部 猶興會 獨立人士
※選區後嘅數字表示攞到票數之後分配出嚟贏出嘅順序。
第10屆朝鮮地方選舉

第10屆朝鮮民主主義人民共和國地方選舉喺1981年3月5號舉行。
呢次遲舉選出全國3,705個道、24,191個城市、郡同埋邑嘅人大代表。
第10屆加利西亞自治區議會選舉

第10屆加利西亞自治區議會選舉響2016年9月25號舉行。
西班牙巴斯克同加利西亞地區舉行地方選舉，但係相信選舉結果冇法幫國家政治僵局帶來突破。

背景
西班牙今年先後舉行過兩次大選，但冇一個政黨能夠成功籌組政府。已經做咗差唔多一年看守首相嘅拉霍伊，要響10月31號之前成功組閣，唔係西班牙就要搞第三次選舉。
國內第二大黨社會黨如果響地方選舉失利，亦會對拉霍伊成功組成小數派政府有利。
第10屆孟加拉國國會選舉

第10屆孟加拉國國會選舉喺2014年1月5號舉行。
呢次選舉由孟加拉國人民聯盟贏出，喺三百席入面攞到二百三十四席。

背景
根據孟加拉國憲法每屆政府要喺屆滿前九十日內要舉行重選，而本屆政府喺2014年1月24號屆滿到期。
2013年，孟加拉國民族主義黨同其他十八個反對黨組成聯盟，喺前總理、反對派領袖齊亞嘅領導下進行咗成八十五日全國大罷工。反對派聯盟要求現任政府總理謝赫·哈西娜修改憲法，喺2014年1月24號重選之前將政權畀獨立人士負責選舉委員會、安排同監督大選嘅工作。由於反對黨嘅要求執政黨冇理到，所以反對黨聯盟抵制呢場選舉。
要注意嘅係，自從1990年選舉開始，屆屆嘅孟加拉政府都係喺大選之前將政權畀獨立人士負責選舉委員會嘅慣例。而今屆總理謝赫·哈西娜提出由所有政黨組成負責選舉委員會、安排同監督大選嘅工作，但係建議被反對黨卡莉達·齊亞拒絕。
第10屆朝鮮最高人民會議選舉

第10屆朝鮮最高人民會議選舉喺1998年7月26號舉行。
呢次選舉係以直選嚟選出687個議席。同埋呢次選舉原本喺1998年舉行，但係由於朝鮮爆發饑荒同埋金日成死咗，所以先拖到1998年搞。
同上次選舉一樣，呢次選舉所有選區都係只有一個候選人，而且佢哋全部都係由朝鮮勞動黨事前揀過。所以朝鮮勞動黨可以控制晒最高人民會議嘅決定。
第10屆法國總統選舉

呢篇文 嘅標題——《第10屆法國總統選舉》係暫時嘅名，可能係原創或錯譯或有得拗。 請注意：而家用緊嘅名未必啱嗮。應該喺討論頁講清楚，等達成共識之後再考慮搬定唔搬。
第10屆法國總統選舉

選後奧朗德社會黨
2012年法國總統選舉係選法國總統嘅一場選舉，時任總統薩爾科齊尋求連任。第一輪投票喺2012年4月22號舉行，由於第一輪投票冇人攞到過半數，第二輪投票喺5月6號舉行。

第一輪投票
薩爾科齊同埋奧朗德分別以27.18%同埋28.63%得票率進入第二輪投票。

第二輪投票
奧朗德以51.67%得票率贏咗薩爾科齊嘅48.33%得票率，當選法國總統。
胡可

胡可（1975年12月1號—），浙江嘉興人，中國女主持人兼演員。喺北京廣播學院（依家係中國傳媒大學）畢業。
胡國安

胡國安，活躍香港同中國嘅親中派生意人，綠之韻集團董事長。
胡啟立

胡啟立（1929年10月6號—），陝西榆林人。係中華人民共和國嘅政治人、中國共產黨改革派嘅領導人。佢喺1987年做中共中央政治局常委同埋中央書記處嘅書記。1989年六四事件後畀罷免。
胡國興

胡國興（1946年1月13號—），尊稱「胡官」，係香港退休法官，亦做過唔少公職，包括1993年到2006年做選舉管理委員會主席；2006年到2011年做截取通訊及監察事務專員等等。

簡歷
胡國興1970年喺香港執業做大律師，1987年開始做御用大律師，1992年加入香港司法機構做高等法院法官，2004年開始做高等法院上訴法庭副庭長，做到2011年退休。
2016年10月27號，胡國興正式宣佈佢參選第5屆香港行政長官選舉。
2017年3月26號，香港行政長官選舉，胡國興以21票落選，係三個候選人之中票數最低。

家庭
老婆鄧小婷，兩仔兩女。大仔胡雅烈係商人，細仔胡雅倫係律師，同時係廣東省茂名市政協
胡國雄

胡國雄（英文：Wu Kwok Hung，1949年5月22號—2015年6月15號）係香港前足球員，綽號「大頭仔」、「阿cap」，出身於卜公體育會，效力過東昇足球隊、南華足球隊同埋精工足球隊，喺精工足球隊效力14年間，幫球會摞咗卌幾項錦標，渠個人都摞到唔少榮譽，由1972年至1978年被選為最佳前鋒，1979年至1982年連續四屆當選香港足球先生。
1974年10月10號，胡國雄同馬志虹小姐註冊結婚。一年後個仔胡鎮港出世。
1983年10月24號，胡國雄喺港督府受港督尤德爵士頒授榮譽獎章。同年渠忌人工亦達到事業高峰忌每月25,000緡。
1985年世界盃外圍賽，胡國雄受香港足球代表隊重召，5月19號分組賽最後一場賽事作客北京工人體育場對中國足球代表隊，幫香港隊以2-1爆冷擊敗中國隊，第二次贏到分組賽出線權。
隨住精工足球隊喺1985至86年球季後宣布退出香港足球聯賽，胡國雄亦正式由職業足球員生涯退役，退役前精工足球隊同渠喺1986年6月8號搞咗一場告別賽，政府大球場全場28,000個座位爆滿。胡國雄上、下半場分別代表精工足球隊同埋香港足球代表隊比賽，入咗兩球。比賽完咗之後，胡國雄坐喺開蓬車度喺大球場繞場一週，接受球迷忌鼓掌歡送。
2015年6月15號凌晨3點45分（香港標準時間）因喉癌喺東區醫院病逝，終年66歲。
胡可澄

胡可澄（英文：Tiffany Wu Ho Ching，1991年8月30號—）係中國香港女子網球代表隊成員，香港理工大學化學科技（榮譽）理學士。

屋企
胡可澄老豆係網球教練。

球員生涯
胡可澄八歲開始打網球。
2013年6月喺遼寧舉行嘅中華人民共和國第十二屆運動會，胡可澄夥拍張玲、葉澄同埋陳詠悠參加女子團體賽事，喺24隊入面排名第8。
2014年，胡可澄奪得香港網球錦標賽女子單打冠軍、全國大學生錦標賽女子乙組單打亞軍。
胡嘉盈

胡嘉盈（英文：Lauria Wu）係香港女演員，以擔任動作特技演員為主，亦有唔少選美經驗。

簡歷
胡嘉盈喺美國加州出世，大學主修心理學。佢2003年參加由三藩市《星島日報》主辦嘅第一屆「星島親善小姐」，攞到「最上鏡小姐」獎。佢2013年參選「中華文化小姐」，攞到香港賽區冠軍。佢亦入圍2014年工展小姐選舉（同屆佳麗包括張殷慈、鄭伊琪等），但未入三甲。
胡嘉盈2015年報讀香港動作特技演員專業訓練課程，投身動作特技演員行列，大約2018年開始亦兼任一般演員演出。
胡圖族

胡圖族（Hutu）係非洲大湖區嘅一個族群，屬班圖人嘅分支。佢哋同圖西族關係對立，盧旺達嘅圖西族曾經對胡圖族進行種族清洗，到胡圖族當權之後就搞大報復，屠殺大量圖西族人，史稱盧旺達種族滅絕。
胡塞佩德里韋拉

胡塞佩德里韋拉（Jusepe de Ribera，1591年1月12號—1652年9月3號）係17世紀西班牙畫家，作品具巴洛克風格。
超對稱

超對稱代數(supersymmetric algebra, SUSY)係Lorentz 代數嘅拓展；係隻分級李代數 。 渠係唯一可以同相對性量子場論相容嘅分級李代數。
超導超大型加速器

超導超大型加速器舊址（2008年）。
超導超大型加速器（英文：Superconducting Super Collider，花名叫做「Desertron」）係一座已經腰斬徂嘅環形粒子加速器。爾部加速器喺1987年喺美國德州開工，原計劃周長87.1公里，面積大概相當於日本嘅東京都區部。加速器隧道位於地底下70米，配備一萬個超導電磁鐵。加速器可以將質子加速到20太拉電子伏特，產生總能量高達40太拉電子伏特嘅質子束對撞，目標係觀測到理論預期嘅希格斯玻色子。
超導超大型加速器項目最初嘅預算係44億美元，但係到1993嗰陣，預算已經追加到110億美元。同一年，美國國會因為資金問題而腰斬徂加速器項目，當時加速器項目組已經挖徂成22.531公里長嘅隧道。而希格斯玻色子就到2013年先至被歐洲核研究組織觀測到。
超大型望遠鏡

超大型望遠鏡（英文：Very Large Telescope），係智利安托法加斯塔大區一座望遠鏡建築，1998年起好，由歐洲南方天文台管理。
超導現象

超導現象係種物理現象，指某啲物質喺溫度足夠低嘅時候，電阻變成0或者極為接近0嘅現象。電阻變成0或者極為接近0嘅同時，物質會出現抗磁性。
發生超導現象嘅物體叫做超導體。

發現
1911年4月8號，尼德蘭科學家海卡·卡默靈·安尼斯（H. K. Onnes）喺用液態氮冷卻汞嘅時候，發現喺溫度低到4.2˚K嘅時候，汞嘅電阻會突然間跌到0。今次係超導現象第一次被人發現。
1933年，德國科學家華特·邁斯納（F. W. Meißner）發現徂超導體嘅抗磁性：物體處於超導狀態嘅時候，自身嘅磁性會跌到0，並且排斥外部磁場，但係如果外部磁場強度勁過臨界值嘅話，物體嘅超導性就會被外部磁場破壞。
超子

超子係種重子，會有至少一個奇夸克，亦可以有上夸克、下夸克，但唔會有魅夸克、頂夸克、底夸克，屬費米子一種。
超大型企業

超大型企業（megacorporation，MegaCorps）係數碼朋卡當中常見嘅題材，指巨型嘅跨國公司。反烏托邦性嘅數碼朋卡故仔往往會描述權力極大嘅超大型企業以龐大嘅財力控制住世界，甚至擁有軍隊。
超巨星

歐洲南天文臺拍。南十字座珠寶箱，紅超巨星畀幾粒藍超巨星包圍。
歐洲南天文臺拍。參宿四外氣層。
超巨星，恆星一類，好光，質量好大。以色分，喺赫羅圖上部，有齊光譜類型，紅黃藍白都有，即紅超巨星、黃超巨星、藍超巨星、白超巨星。以日來比，至大到五百倍，至光幾千倍，質量大過十倍。絕對星等負三到負八。熱度有三千四百開到過二萬。
超巨星或多或少都係變星，有時光啲，有時暗啲，差在周期如何，有啲就好難預測。星體咁大會唔穩定，有啲變化來自噴射而質量減少。
去到咁大，恆星演化至終會爆，成超新星。
有啲再大多級，叫特超巨星，基本上同超巨星差唔多，更加唔穩定。
超巨星有好多出名星，皆因佢夠晒光。紅超巨星有參宿四、心宿二。黃超巨星有螣蛇十二、造父四、造父一。 藍超巨星有天津四。白超巨星有參宿七。
菊地俊介

菊地俊介（1991年10月4號—）係日本足球員，司職中場，效力湘南比馬。
菅野裕二

菅野裕二（1961年4月14號—）係日本足球員，司職中場，曾經喺1988年爲日本足球代表隊出場1次。
菅野賢一

菅野賢一（1971年8月8號—）係日本足球員，司職後衞，效力過柏太陽神，川崎前鋒，及水戶蜀葵。
菇時啤梨

菇時啤梨（粵拼：gu1 si4 be1 lei5；學名：Ribes uva-crispa），書面叫鵝莓、醋栗，係茶藨子科醋栗屬嘅叢生常綠灌木仔或草本植物。

用途
佢嘅花可以俾人睇；果可以生食，入面主要有人體所需嘅18種氨基酸、維他命C、B1、B2、Fe、Sn、K、P、Zn等礦物質，入面重有生物黃酮，有軟化血管、降血脂同降血壓、抗癌等作用。
菊地優見

菊地優見 ，係日本嘅一個女藝人同埋配音員。
菇

菇係即係菌，而見到唔同形狀嘅菇就係散播孢子嘅部份，係真菌一種。菇多肉多汁，帶有孢子。生喺泥或佢嘅嘢食上面。
菊地光將

菊地光將（1985年12月16號—）係日本足球員，司職後衞，效力大宮松鼠。
菇類中毒

菇類中毒（Mushroom poisoning）係食物中毒嘅一種，因為食咗有毒素嘅菇而中毒，輕則引發腸胃炎，重則致死。
菊原志郎

菊原志郎（1969年7月7號—）係日本足球員，司職中場，曾經喺1990年爲日本足球代表隊出場5次。
禮物咭

禮物咭，又叫禮品咭，係種預先儲咗值嘅卡，作用同禮券一樣，通常都係當禮物送畀人去買嘢嗰陣當現金使，不過就可以唔使一次過用晒，但好多時都會有限期。
禮樂

禮樂係中華文化重要元素，由禮節同音樂組成，早響西周時期周公旦就已經製禮作樂。春秋時期孔子認為君子一定要識禮樂，重話：「君子三年不為禮，禮必壞；三年不為樂，樂必崩。」，亦係成語「禮樂崩壞」嘅出處。
禮樂制度

禮樂制度係中國封建社會時期嘅禮教體系，最早起源於西周時期，傳聞係由周公最初創立嘅。禮樂制度由「禮」（禮儀）同「樂」（音樂）兩部分構成，「禮」規定唔同人之間嘅社會等級同埋相互之間嘅禮儀，「樂」規定喺乜嘢場合要奏乜嘢音樂。
禮物

禮物，又叫禮品，嘢送畀人家，無求金錢或回禮。若件嘢本身屬人家，就唔叫禮物。雖則送禮或預期有回報，送禮本身免費。唔少地方，唔相送金銀財帛種種貨品，用以維持人世關係，大家更為密切。生辰、人生大事或節日，倍重送禮，尤其喜慶為賀禮。按各地習俗，唔同時節亦送唔嘢。如唐人新年送賀年糖菓。

包裝
送禮未必要包裝，之不過好多地方，都會包裝，送禮更得體。最簡單就包裝紙。有啲並非親身送去，亦會寫張信或者咭，講邊個送，送畀邊個，乜事而送。唐人興用紅紙包裝，意為吉利。

價錢
一般同事，四方朋友，普普通通買，唔使咁貴。但好熟嘅朋友、親人、異性追求、親戚，就會考慮買貴啲。

送禮時機
送禮往往會因某啲事而送：
示愛，友誼。
收禮感謝。
見對方可憐，送禮施予。
以示團結互助
有福同享
安慰不幸
旅行手信
習俗慶祝，如：
生日，西洋送生日蛋糕，或送生日禮物。
結婚
生仔
結婚週年
唐人新年，送禮。
印第安日冬節贈禮，送出得多以示地位。
西洋聖誕節。
西洋復活節，送朱古力蛋等糖菓。
諸如此類
禮樂街道

禮樂街道（lai5 ngok6 gaai1 dou3，簡稱禮樂）係中國廣東省江門市江海區下邊嘅一條街道，總面積50平方公里，人口6.1萬。講四邑話、廣府話、禮樂話（消退緊）。
禮智園墳場

禮智園墳場（Lai Chi Yuen Cemetery）係香港一個華人公眾墳場，喺新界大嶼山梅窩南部。
禮智園墳場有棺木墓地，如果要喺度土葬，要先攞到鄉事委員會嘅證明信證明係嗰度嘅原居居民。
禮樂站

禮樂站（粵拼：lai5 lok6 zaam6；英文：Lile Station），規劃嗰陣叫做新民站（粵拼：san1 man4 zaam6；英文：Xinmin Station），起響廣東省江門市江海區禮樂街道新民鄉樂民街，係廣珠城軌江門線嘅架空站，近住新民幼稚園。呢個站喺2011年1月7號起好，廣珠城軌亦都已經通車，不過呢個站到宜家都未用得，啲車經過都唔會停。
蓋瑞·摩爾

蓋瑞·摩爾係一個英國結他手、音樂家、詞曲作家、音樂製作人、歌手、錄音藝術家。
蓋爾文同盟

蓋爾文同盟（愛爾蘭蓋爾文：Conradh na Gaeilge，萬國音標：[ˈkɔn̪ˠɾˠə nə ˈɡeːlʲɟə]）係一個推動愛爾蘭蓋爾文復興嘅非政府組織。

英治年代
蓋爾文同盟喺1893年7月31號成立，發起創辦人係後來成為第一任愛爾蘭總統嘅道格拉斯·希渣，其他創辦人包括尤根·奧嘉留尼（Eoghan Ó Gramhnaigh）、安恩·麥尼爾（Eoin Mac Néill）同埋湯馬士·奧尼爾·羅素（Thomas O'Neill Russell）。蓋爾文同盟嘅前身係1880年由胡歷·卜卡（Uileog de Búrca）創立嘅蓋爾文聯盟（Aondacht na Gaeilge），蓋爾文同盟成立之後，原蓋爾文聯盟嘅期刊《蓋爾文期刊》（Irisleabhar na Gaedhilge）由蓋爾文同盟接手繼續出版。另外，蓋爾文同盟亦都出版一份愛爾蘭蓋爾文報紙《光明之劍報》（An Claidheamh Soluis），最出名嘅主編係愛爾蘭革命領袖派崔克·皮亞士。蓋爾文同盟嘅口號係「Sinn Féin, Sinn Féin amháin」，直譯成粵語就係「我等自己，就係（得）我等自己」。
同當時好多民族主義組織唔同嘅係，蓋爾文同盟一開始就允許女性加入，甚至允許女性做旗手，其中最著名嘅包括劇作家貴格利夫人（Isabella Augusta Persse, Lady Gregory）。1906年，喺蓋爾文同盟全國大會舉行嘅幹事選舉裡面，45個幹事職位有7個由女性當選。另外，雖然蓋爾文同盟唔係政治組織，但係就吸引咗好多民族主義革命人士加入，好多革命人士甚至係加入咗同盟之後先至相互結識嘅。

獨立年代
1922年愛爾蘭自由邦成立，愛爾蘭蓋爾文被定為官方語言同學校必修科，蓋爾文同盟嘅政治角色於是變得越來越唔重要，但係同盟亦都唔係毫無作為。1948年，蓋爾文同盟創辦咗《今日》雜誌，推動愛爾蘭時代文學發展，同時推廣蓋爾文正字法。《今日》雜誌宜家重出版緊。
到咗21世紀初期，蓋爾文同盟發起咗幾次大規模運動，重新成為公眾焦點：
2003年，蓋爾文同盟推動愛爾蘭議會通過《2003年官方語言法》，加大咗對愛爾蘭蓋爾文使用者嘅保護力度，並且設立咗「語言專員」（An Coimisinéir Teanga）伊個職位；
2005年，蓋爾文同盟聯合其他組織發起大規模情願，成功爭取歐洲聯盟將愛爾蘭蓋爾文升格為歐盟官方語言；
2006年，愛爾蘭統一黨提出將愛爾蘭蓋爾文踢出中學畢業考必考科目嘅行列，蓋爾文同盟極力反對，並且要求選民下次大選嘅時候，唔好投票畀支持踢走愛爾蘭蓋爾文課嘅政黨或者議員。
今日，蓋爾文同盟嘅另一個最主要嘅活動係推廣使用愛爾蘭蓋爾文嘅「蓋爾文週」（Seachtain na Gaeilge）。另外，蓋爾文同盟亦都同「免費法律諮詢中心」（愛爾蘭蓋爾文：Ionaid Saor-Chomhairle Dlí；英文：Free Legal Advice Centres）合作，喺都柏林同埋加列維開咗提供蓋爾文服務嘅法律諮詢中心。
蓋爾式足球

蓋爾式足球（愛爾蘭蓋爾文：Peil Ghaelach或者Caid、英文：Gaelic Football）係一種喺愛爾蘭好流行嘅球類運動，同板棍球並列為愛爾蘭兩大蓋爾運動。
由於規則嘅相似性，蓋爾式足球經常被人拿來同橄欖球做比較，但係其實蓋爾式足球同橄欖球嘅起源係完全唔同嘅。

場地
蓋爾式足球場
蓋爾式足球嘅場地大過橄欖球場少少，長方形，長130到145公尺，闊80到90公尺；球場兩端各有一個H形球門，兩邊立柱高約7公尺，門楣位於離地面2.5公尺處，闊6.5公尺，門楣下面嘅球門後面有網。

時間
郡際級以上嘅賽事先至會一場打足70分鐘；大部分成年組同21歲以下組嘅蓋爾式足球比賽，一場祇會打60分鐘。比賽分上下半場，每半場35分鐘或者30分鐘，法定時間之內分唔到勝負，就會打20分鐘加時賽，加時賽亦都分上下半場。

隊員
每隊正選15人。

得分
蓋爾式足球嘅得分方式有兩種：
一分球（point）：球從門楣上方，兩條立柱之間通過，得一分；可以腳踢或者用拳頭打球，但係用手擲球唔算。
三分球（goal）：同足球嘅射門入球得分一樣，用腳將球踢入球門，得三分。踢球前可以用手控定個球，但係唔可以用手將個波整入龍門。不過，防守球員掂到個球，而個球入咗龍門，就算係擺烏龍，對方得三分。
一場比賽嘅總得分＝（三分球數×3＋一分球數×1）；總分相同就比較一分球數。
得分記錄嘅格式係：先記三分球，再記一分球，中間用短橫隔開。例如：3-09係支球隊入咗三個三分球，九個一分球，總得分18分。
蓋爾特地區

蓋爾特地區（英文：Celtic nations）係指傳統文化同語言上屬蓋爾特人嘅地區，包括蘇格蘭、愛爾蘭同埋威爾斯。
蓋烏斯馬略

蓋烏斯馬略（拉丁文：Gaius Marius，前157年—前86年1月13號）係古羅馬政治人，前107年、前104年到前100年同埋前86年做過三任嘅羅馬共和國執政官。
蓋茲堡演講

蓋茲堡演講係美國總統林肯嘅演講，亦係美國史上俾人引用最多[未記出處或冇根據]嘅政治演講。1863年11月19號，美國內戰蓋茲堡戰役完咗後4個半月，林肯響賓夕凡尼亞州蓋茲堡嘅蓋茲堡國家公墓揭幕禮發表咗呢次演講，哀悼響打咗5個半月嘅蓋茲堡戰役中陣亡嘅將士。
蓋爾文協會

蓋爾文協會（蘇格蘭蓋爾文：An Comunn Gàidhealach，萬國音標：[əŋ ˈkʰomən̪ˠ ˈkɛː.əlˠ̪əx]）係一個推廣蘇格蘭蓋爾文嘅非政府組織。1891年喺小灣（An t-Òban）成立，今日嘅總部設喺燕維尼舒（Inbhir Nis）。
蓋爾文協會建立初期嘅主要任務，係推動蘇格蘭蓋爾文嘅保育同發展，同埋建立一個全蘇格蘭嘅文化藝術節——亦即係今日嘅皇家蘇格蘭全國文化藝術節（Am Mòd Nàiseanta Rìoghail）。今日，蓋爾文協會嘅主要任務，係推動蘇格蘭蓋爾文嘅教學、使用同發展，同埋研究同推廣蘇格蘭蓋爾文學、歷史、藝術同音樂。
華爾街狼人

《華爾街狼人》（粵拼：waa4 ji5 gaai1 long4 jan4，The Wolf of Wall Street）係一部2013年嘅美國黑色幽默傳記犯罪電影，由馬田史高西斯執導，提倫斯維達寫劇本，改編佐頓貝福嘅同名回憶錄。主演係里安納度狄卡比奧、祖納希爾、瑪歌羅比。呢套電影係馬田史高西斯同里安納度狄卡比奧嘅第五次合作，而且係導演同提倫斯維達繼劇集《酒私風雲》後嘅第二次合作。
「fuck」呢個字喺電影入面講咗506至569次之間。
華特葛羅佩斯

華特葛羅佩斯（Walter Gropius，1883年5月18號—1969年7月5號）係德國建築師，包浩斯嘅始創人。
華特·克朗凱特

華特·克朗凱特(Walter Cronkite，1916年11月4號—2009年7月17號）係個美國嘅記者同主持人。
華特班雅明

華特班雅明（Walter Benjamin，1892年7月15號—1940年9月26號）係德國猶太裔哲學家，主要研究美學、文學評論同歷史唯物主義。
班雅明嘅思想同作品涉及多個領域，包括哲學、文學、藝術同文化批評。佢嘅作品包括《拱廊計畫》（英文：The Arcades Project）、《機械複製時代的藝術作品》（英文：The Work of Art in the Age of Mechanical Reproduction）、《歷史哲學論綱》（英文：Theses on the Philosophy of History）。班雅明嘅思想對於當代文化理論、媒體研究同社會批評有重要影響，佢係被視為後現代主義同批判理論嘅重要先驅之一。

生平
班雅明喺1892年7月15日出生於德意志帝國嘅柏林。佢阿爸叫Emil Benjamin。班雅明喺學業上表現優異，佢喺柏林大學學習哲學、德國文學同歷史學。班雅明嘅學術生涯受到馬克思主義同存在主義爾類思想影響，亦都對猶太文化同宗教傳統保好有興趣。班雅明嘅職業生涯包括文學評論、文化評論、翻譯同教學幾個領域。佢嘅作品經常帶有詩意同象徵性風格，重結合哲學、文學同藝術思考。由於納粹黨喺德國嘅崛起，班雅明喺1933年流亡到法國，佢喺嗰處繼續佢嘅著作同研究。好可惜，由於第二次世界大戰期間嘅政治局勢，佢喺1940年9月26日喺法國圖魯茲自殺身亡。

影響
以下是一些關於他的思想對後現代主義和批判理論的影響的要點：
文化批評：班雅明對文化現象嘅批評性觀察同分析奠定咗後現代主義文化批評嘅基礎。佢關注大眾文化、技術媒介同商品文化，同埋爾啲因素對主體性、真實性同藝術嘅影響。
影像和媒體：班雅明嘅著作《藝術作為社會性》入面探討咗技術媒介對藝術嘅影響。佢關注影像嘅再製性同大眾傳播嘅影響，重提出咗「技術媒介嘅解放」嘅概念，認為藝術嘅再製能夠解放佢哋喺傳統藝術價值觀念入面脫離出來。
歷史觀同記憶：班雅明嘅思想對歷史觀念同記憶研究有重要影響。佢提出咗「歷史觀念」嘅概念，強調歷史嘅斷裂同破碎性，重關注被遺忘嘅過去同被壓抑嘅記憶。咁對於後現代主義嘅歷史觀同對過去嘅重新詮釋有深遠影響。
階級同經濟批評：班雅明嘅思想強調經濟結構同階級關係對社會同文化嘅影響。佢關注資本主義嘅壓迫同消費社會嘅影響，重提出咗對於解放同社會變革嘅思考。
聶士成

聶士成（1836年—1900年7月9號），字功亭，安徽合肥嘅北鄉（今崗集鄉聶祠堂）人，係大清將領。
1900年6月，聶士成率所部守衞天津楊村嘅一帶，同義和團一齊阻擊想入京拯救使館區嘅八國聯軍嘅先遣隊，清軍同聯軍互有死傷，而義和團就俾聶士成派上前線，俾聯軍機槍掃射，撤回時又俾聶軍機槍掃射，死傷慘重。
由於京津鐵路已經俾義和團破壞、八國聯軍先遣隊唔畀陸戰、聶軍嘅裝備好精良（配埋德國做嘅重機槍），聯軍無法前進只可以後撤，清廷稱此役為廊坊大捷。張裕祿嘅歸功並大賞畀義和團，而聶軍無辦分文無賞。
7月初，聶軍同埋聯軍交戰嗰陣，義和團去聶士成嘅屋企攄掠聶士成嘅阿媽、老婆同埋個女，聶士成派兵追趕，有部下有一營新軍其中有好多士兵同埋義和團串通，大叫聶軍造反並開槍射聶軍，令聶士成腹背受敵，身中好多子彈。
1900年7月9號，聶士成喺城西八里台俾炮彈擊中而死。享年64歲。義和團原本想戮聶士成嘅屍禮，因聯軍追至嗰陣，清廷朝議嗰陣賜恤，載漪、剛毅力阻，後來清廷下詔稱聶士成佢「誤國喪身，實堪痛恨，姑念前功，准予恤典」。
1905年清政府立咗塊碑嚟紀念佢，花崗石砌築基座，佢嘅諡號「忠節」。
聶德權

聶德權，JP（Patrick Nip Tak-kuen，1964年7月8號—），係香港政府前官員同公務員。

簡歷
聶德權阿爸嚟自廣東恩平。佢喺九龍坪石邨大，先後讀過石硤尾嘅聖方濟各英文小學同埋觀塘嘅觀塘瑪利諾書院。持有香港大學社會科學學士學位同美國哈佛大學甘迺迪政府學院公共行政碩士學位。佢亦曾經喺英國牛津大學同國家行政學院進修。
聶德權喺1986年8月加入香港政府政務職系，曾經喺多個決策局同部門工作，包括前政務總署、前副布政司辦公室、前工商科、前財政科、前公務員事務科、前貿易署、行政長官辦公室、前衞生及福利局、香港特別行政區政府駐北京辦事處同前衞生福利及食物局。
佢喺2008年8月出任社會福利署署長，2013年6月出任政務司司長私人辦公室專員（特別職務），2014年2月出任政府新聞處處長，2016年7月出任食物及衞生局常任秘書長（衞生）。2017年7月1號出任政制及內地事務局局長。2020年4月22號接任公務員事務局局長，接替離任嘅羅智光，2022年6月30號卸任，其後擔任親中陣營政團香港新方向榮譽顧問。
聶拉木

聶拉木（威利轉寫：gnya' lam rdzong, 藏文拼音：གཉའ་ལམ་རྫོང）係中華人民共和國西藏日喀則嘅一個縣。
聶敏

聶敏 (香港)：香港親中派教育界人士，喺2021年涉嫌虧空公款過千萬被捕。
聶榮

聶榮（威利轉寫：snyan rong rdzong, 藏文拼音：གཉན་རོང་རྫོང）係中華人民共和國西藏那曲嘅一個縣。
聶榮臻

聶榮臻（1899年12月29號—1992年5月14號），字福駢，係中華人民共和國元帥，四川江津人。
軍區

軍區係一國分成唔同嘅區，由軍隊唔同部隊負責駐守。譬如中華人民共和國就將全國分做七個軍區。
軍團

軍團（Field army），係軍隊編制單位，由幾個軍組成，人數通常有80,000到300,000人。
軍器廠

軍器廠（英文：Arsenal），亦叫兵工廠，係造軍器嘅廠，亦係放軍器嘅倉，亦會維修，發放軍器。
軍國主義

軍國主義（英文：Militarism），又叫黷武主義，係崇尚戰爭同埋暴力嘅一種主義，支持國家要有強大軍事力量，可以大搞侵略擴張。
其中比較出名搞軍國主義嘅例子，係大日本帝國。
軍事科技

軍事科技（英文：military technology）係指軍事上用嘅科技。

例子
聲波武器（sonic weapon）：指靠射出強勁嘅聲波嚟對目標造成傷害嘅武器；實驗顯示，當一隻老鼠俾 184 dB 嘅聲射到嗰陣，佢嘅肺同肝都會受損，而喺人當中，持續聽到極低頻嘅聲聽 15 分鐘就有可能對腦部組織造成永久性嘅影響－聲可以係好有殺傷力嘅武器。
激光武器（laser weapon）：激光係指透過某啲特定類型嘅光放大器（optical amplifier）而產生嘅極強光；呢啲光帶嘅能量可以好勁，勁到可以一嘢射盲人嘅眼，甚至係可以攞嚟做焊接等嘅工作，所以自然有可能攞嚟做武器。廿世紀嘅軟科幻作品好多時會對激光有唔真實嘅描繪，例如激光係光，所以會以光速前進，但軟科幻作品成日將佢哋嗰啲所謂「激光」描繪成以好似一般子彈噉嘅速度前進。比較真實嘅激光武器例子就可以睇吓 RTS 遊戲《終極動員令系列》（C & C）當中嘅美軍用嘅衛星激光武器。
粒子束武器（particle-beam weapon）：指內置粒子加速器嘅武器；呢啲武器會用加速器將得原子咁大粒或者再細啲嘅粒子以極高嘅速度（光速咁滯）射向目標，破壞目標嘅原子或者分子結構；原則上，粒子束武器射出嘅粒子帶嘅動能（kinetic energy；指物體因為郁動而有嘅能量）可以去到成 109 J 咁高，足以打穿任何已知嘅裝甲或者牆。
大規模殺傷性武器（weapon of mass destruction，WMD）係指大規模範圍屠殺同破壞毀滅嘅區域戰略武器，有唔少軍事科幻作品都會講及人使用大規模殺傷性武器嚟導致巨大嘅破壞，表達作者對未來軍事科技能夠達到嘅破壞力嘅不安感。
電磁軌道炮（rail gun）：指運用電磁力以極高速度射出炮彈嘅炮，電磁軌道炮嘅炮彈通常唔帶炸藥，而係齋靠粒炮彈嘅動能嚟對目標造成傷害。到咗 2020 年，電磁軌道炮經已能夠做到以超過秒速 3 km 嘅速度射出炮彈－相比之下，同期用炸藥能量嚟射出嘅炮彈嘅速度好少可會過到秒速 2 km；不過就算到咗 2010 年代，電磁軌道炮都仲係因為唔夠襟用等嘅原因而未能得到軍隊實際採用。
電磁脈衝（electromagnetic pulse，EMP）：指由帶電荷粒子突然好勁噉加速而引起嘅短暫強勁電磁能量脈衝；EMP 所帶嘅能量可以搞到周圍過得到電嘅物體突然間出現強勁嘅電流同加熱，而呢點可以破壞電子架生入面嘅電路－所以 EMP 可以用嚟達到破壞敵軍嘅電子架生嘅效果。科幻故仔成日會講比起現實嘅 EMP 更先進更受控嘅 EMP 俾人攞嚟喺軍事上做干擾嘅用途。
反衛星武器（anti-satellite weapon，ASAT）：指用嚟為咗軍事目的破壞或者阻礙人造衛星嘅武器－喺好多國家同地區，人造衛星都對通訊嚟講不可或缺，所以反衛星武器理論上能夠造到暫時封鎖敵方通訊等嘅效果。呢種武器到咗廿一世紀初經已成為現實，例如美國海軍就喺 2008 年 2 月 21 號用由一架船上射出嘅導彈破壞自身一個出咗故障嘅間諜衛星。
軍事重心

軍事重心（center of gravity）喺軍事學上係指一個為軍隊提供士氣或者戰鬥力嘅權力源頭。
蔡芙蓉

蔡芙蓉（Chua Foo Yong），星加坡著名新聞工作者，之後轉戰幕後，亦做過新傳媒電視總裁同新傳媒旗下新加坡傳媒學院院長。
蔡細歷

丹斯里蔡細歷（馬來話：Chua Soi Lek，花名叫做蔡CD，1947年1月2號—）係馬來西亞一位華裔政治人，嚟自柔佛州。佢曾經做過馬華公會第9任總會長，亦喺2010到2013年期間屬於國民陣線聯盟嘅成員。佢由2004年到2008年期間，做過馬來西亞嘅衛生部長，到醜聞爆發之後辭職。

性愛CD事件
喺2007年尾，有一條性愛嘅片泄露咗出嚟，有人懷疑個男人係蔡細歷。到2008年1月1號，蔡生正式承認做片入面口交嘅男人；佢之後喺同一時間同老婆、3個仔、同事、支持者、同普羅大眾道歉。佢話條性愛CD片入面嘅女人，係佢一位親密嘅朋友，但係就冇再透露其他情況。之後嗰日，蔡細歷正式因為呢次醜聞而辭職，包括衛生部長、馬華公會副總會長、同埋國會議員嘅職務。
蔡細歷喺條片入面嘅畫面好蒙，佢話因為啲設備唔係「尖端產品」。啲CD總共包兩張DVD：第一張長一粒鐘，由4個唔同角度去影，全部黑白；第二張就係喺張床上面影嘅版本，包括影到蔡細歷喺個女人嘅口度射精。其實喺馬來西亞嘅法律上，呢種行為係屬於非法。蔡細歷嘅老婆黃薛卿喺1號發表宣告，表示已經接受咗老公嘅道歉，表明要同佢共渡難關。
喺2009年2月，一位嚟自雪蘭莪州嘅華裔男子，帶住條性愛CD嘅片，同警方報案，要求警方同佢落口供，同時鑑定呢條CD片嘅內容。警方之後基於刑事法典第292號條文（分銷非禮書加）同埋第377(a)號條文（違反自然性行為），正式開始調查。
自從爆發醜聞之後，蔡細歷喺大眾形象都唔係幾好。雖然蔡細歷曾經做過馬來西亞華人公會嘅總會長，但係完全贏唔到馬來西亞唐人嘅支持，仲一直畀唐人喺網上閙爆。
蔡英文

蔡英文（英文：Tsai Ing-wen；粵音：Coi3 Jing1 Man4；1956年8月31號—）係臺灣法學家同埋政治人，曾任民主進步黨主席同中華民國總統。

歷史
蔡英文1956年8月31號喺台北市嘅馬偕醫院出世。2004年加入民主進步黨，同年當選全國不分區立法委員。2000年做過中華民國行政院大陸委員會主任委員，2006年做過行政院副院長，2008年起坐正民主進步黨主席個位。
2012年1月14號，蔡英文參選總統輸咗畀馬英九。
2014年再上任民進黨主席。
2016年1月16號，蔡英文喺2016年中華民國總統選舉中當選，喺5月20號正式就任。
2018年，民主進步黨喺九合一選舉慘敗之後，再次辭去民主進步黨主席一職。
2020年1月11號，蔡英文喺2020年中華民國總統選舉中當選，成功連任。

被指先聲援、後遺棄香港人
内文：香港相關議題喺台灣政治嘅角色 § 香港反送中運動同台灣有關嘅事
喺反送中運動入面，蔡英文曾經公開聲援反送中，亦令佢喺2020年中華民國總統選舉入面嘅支持度同主要對手韓國瑜拉闊，並最終成功連任。喺北京單方面未經香港人同意落實《港版國安法》同埋修改選舉制度後，香港出現移民潮，有人選擇台灣，但佢哋之後申請居留同定居許可都有困難，當中涉及標準唔清晰及陸生港人問題，有啲媒體就形容台灣似乎正收緊對移民港人嘅審批。有抗爭者感嘆台灣政府對佢哋做成二度傷害，自己被蔡英文遺棄，覺得香港抗爭者變成咗蔡英文嘅政治手段同籌碼。
2023年1月初，台灣內政部移民署公佈針對當地香港人嘅「九不得」清單，更加引發在台港人同埋台灣法律學者嘅批評。

學位門事件
内文：蔡英文學位門
自2019年起，台灣對於蔡英文有無真係攞到倫敦政治經濟學院（英文：LSE）嘅博士學位有所討論。有人質疑蔡英文攞唔到原本嘅學位證書（只有補發）、倫敦政經學院圖書館亦只找到後來補送嘅博士論文、蔡英文亦未曾出示穿博士袍嘅畢業照，所以主張蔡英文嘅博士學位係假嘅。
倫敦政治經濟學院喺2019年10月8號喺官方網站發文確認咗蔡英文博士學位嘅真實性，並確認咗高等法律研究所（英文：IALS）1985年出版嘅索引文檔《英國法律研究1905-1984》入面有蔡英文嘅論文條目。發文同時提示LSE圖書館新近收到蔡英文提供嘅論文個人副本傳真文檔，可供下載或者喺閱覽室查閱。論文導師係2016年去世嘅Michael J. Elliott（英文：Michael J. Elliott）。不過，有啲人仍然質疑，倫敦政經學院需保護學校嘅名聲，同蔡英文利益一致而幫佢隱瞞。

飲食習慣
佢嘅飲食習慣有時會成為民間討論話題。例如，佢曾經喺惡搞媒體眼球中央電視台嘅除夕節目亮相，但內容居然係叫人食香菜。另外，佢喺2021年11月自爆鍾意食三色豆，兩次都引起人熱烈討論，台灣基進新聞部副主任陳子瑜甚至話，因為蔡英文忍得到常人所忍唔到嘅嘢先做到總統。

同貓狗嘅關係
佢有時會因為同貓狗嘅互動上報紙。
佢有收養貓（蔡想想、蔡阿才）同狗（Maru、Bella和Bunny）。其中三隻狗都喺佢競選連任總統嘅時候亮相幫佢拉票。
另外，台中搜救犬Melody喺參與位於土耳其嘅救災工作後曾經獲得嘅嘉許，但Melody喺同嘉許過程同蔡英文合照期間，偷偷地向蔡英文獻吻，成為一時佳話。
蔡菀庭

蔡菀庭（英文：Tiffany Choi，1994年6月20號—）係香港女主持人同演員，2018年5月成為無綫電視經理人合約藝員。

背景
蔡菀庭於1994年6月20號喺香港出生，有兩個細佬，中學就讀於香港兆基創意書院（中文：香港兆基創意書院），她中學時（約17到18歲）去咗加拿大升學，就讀喺懷雅遜大學商科學系畢業。2017年度參選多倫多華裔小姐競選（中文：多倫多華裔小姐競選）並成為四料冠軍；雖後參選2018年度國際中華小姐競選參賽號碼為15號，並成為冠軍大熱，最後打入五強，惟最終落選。2018年5月成為無綫電視經理人合約藝員；2018年10月到12月入讀為短期的無綫電視藝員訓練班。
蔡翠雲

蔡翠雲，香港親中派政治人物，曾經參與2019年香港區議會選舉但係落敗。
蔡舒辰

蔡舒辰，係大韓民國嘅一個女藝人同埋演員。
蔡若蓮

蔡若蓮，JP（Choi Yuk-lin，1966年9月29號—）係香港教育界人士，香港政府教育局現任局長。

簡歷
蔡若蓮喺香港出世，鄉下福建泉州。佢從事教育工作超過廿年，1988年開始任教中學超過十年，之後任職教育局，負責校本課程及語文教學支援工作。2013年開始任職中學校長，其間亦有參與社會同教育服務工作，包括創立香港教師夢想基金，同埋參與撲滅罪行委員會同青年事務委員會嘅工作。
蔡若蓮喺香港浸會大學畢業，主修中國語言、文學及文化。其後，經持續進修獲授香港中文大學語言學碩士、教育碩士同教育博士、香港浸會大學中國語言及文學碩士學位。

上位途徑奇怪
蔡若蓮參加第6屆香港立法會選舉落敗之後，突然之間因被香港政府委任而變得位高權重；得唔到選民支持嘅人被揀嚟做大官一事，引嚟大眾泛民主派反感。

推行反法政策及將粵語形象妖魔化
蔡若蓮努力噉改動香港教育制度，推崇普通話，貶損廣東話，話講後者嘅兒童係惡魔，又發表粵語唔係中國法定語言嘅謬論——理論上違反香港基本法及中共憲法，實際上受中共中央力撐。

大仔跳樓自殺，引起香港教育大學涼薄大字報事件
2017年9月7號中午，佢嘅大仔潘匡仁跳樓自盡，同日晏晝，香港教育大學嘅民主牆有兩個男仔貼咗「恭喜蔡匪若蓮之子魂歸西天」嘅冒犯性標語，呢家嘢隨即引起香港社會各界高度關注，重引發香港教育大學涼薄大字報事件，特首林鄭月娥予以強烈譴責，又因為教大洩露閉路電視片段而惹嚟軒然大波。教大校方响事發後，曾經宣稱張貼者身份唔明確，又以保護張貼者身份為由拒絕報警。校方自行調查三個月後，證實係教大校內學生做嘅。教大校方重話，嗰兩名學生唔係主修教育學科，認為佢哋唔會成為教書先生。
蜂虎科

蜂虎科（粵拼：fung1 fu2 fo1，學名：Meropidae），係鳥綱佛法僧目嘅其中一個科。
蜂蠍

蜂蠍（粵拼：kit3 zi2，Scorpiones），簡稱蠍，係一種有毒嘅節肢動物，多分佈喺溫帶同熱帶。
蜂須賀孝治

蜂須賀孝治（1990年7月20號—）係日本足球員，司職後衞，效力仙台七夕。
蜂竇薑

蜂竇薑（粵拼：fung1 dau3 goeng1；學名：Litsea foveolata）係樟科木薑屬嘅半常綠半落葉喬木或灌木，喺亞洲同美洲、大洋洲嘅熱帶同亞熱帶地區都可以搵到。

樣
佢一般有15呎（14尺，5米）高，樣似蜂竇，花喺「蜂竇」條罅飆出嚟。

用途
佢嘅花可以俾人睇。根同籽煮熟之後，可以當菜食。喺醫學入面，好多時用嚟醫燒傷同炎症。
蜂雲

《蜂雲》係衛斯理系列嘅小說，由香港科幻小說作家倪匡所寫，系列編號008。呢本小說嘅編號開始唔跟連載時序。故仔用海王星嘅外星生物做題材。
蜂膠

蜂膠（propolis / bee glue）係蜜蜂採集植物嘅汁液、花粉、同花蜜，溝埋自己分泌嘅口水同蜜臘，所形成嘅膠狀物質，可以用嚟修補個竇，而且蜂膠係食得嘅，所以蜜蜂喺天氣唔好，唔能夠出去採花蜜嗰陣，會攞蜂膠做後備糧食。
蜂膠對人類嚟講都係食得嘅，而且可以用嚟整止咳糖漿，可以止咳同減緩喉嚨發炎。
蜂王漿

蜂王漿（royal jelly）係工蜂分泌嚟餵蜜蜂幼蟲嘅一種物質，幼蟲食得多蜂王漿嘅話就可以長大做蜂后，唔夠嘅話就做工蜂。
蜂蠟

蜂蠟（beeswax）係某啲年紀嘅工蜂分泌嘅一種物質，呢啲工蜂腹部有一啲特殊嘅腺，能夠分泌出蜂蠟，蜜蜂會用蜂蠟嚟起個竇嘅牆。蜂蠟具有防水等有用嘅特性，所以對人類嚟講，蜂蠟可以攞嚟整蠟燭、傢俬嘅某啲部份、以及某啲化妝品。
另一方面，蜂蠟係食得（但冇乜味）嘅，而中藥當中有用到蜂蠟－蜂蠟性平，喺中醫上被認為有養脾胃、潤肺腑、同止屙等嘅功效。
蜂鳥

蜂鳥（粵拼：fung1 niu5，「好似蜜蜂噉細細隻又會食花蜜嘅雀鳥」；學名：Trochilidae）係鳥綱雨燕目嘅一個科，特徵係體形細、食花蜜、識褪後飛。佢哋亦係地球上最細隻嘅雀類動物。
蘇頌

蘇頌（1020年—1101年）係北宋科學家，最出名事跡係喺開封設計出一部水運儀象台。
蘇馬

蘇馬（粵拼：sou1 maa5，法文：Kurt Zouma，1994年10月27號—）係一個男足球員，佢嚟自法國里昂，踢緊中堅，喺2011年正式出道。

葳蕤史
呢節要加長。